V&A - Voelgoed
1.	Waar koop ek 'n kaartjie?
Jy kan jou kaartjie kry by Webinare: https://voelgoed.co.za/webinare/
2.	Hoe kyk ek aanlyn?
Wanneer jy 'n kaartjie koop op https://voelgoed.co.za sal jy 'n skakel per epos ontvang. Kyk ook in jou gemorspos (spam).
Die skakel word gestuur na die eposadres wat jy gebruik het toe jy jou kaartjie gekoop het.
Klik bloot op die skakel om aanlyn in die gemak van jou eie huis te kyk. Dit gee mense wêreldwyd die geleentheid om saam te kyk.
3.	Mag ek die skakel vir my vriende & vriendinne aanstuur?
Nee, elke persoon kry 'n unieke skakel. Dit beteken dat net een toestel daardie skakel kan gebruik. Dit is ook oneties om die skakel aan te stuur, aangesien daardie persoon nie betaal het nie.
4.	Hoeveel data sal nodig wees om aanlyn te kyk?
Elke eenuur-video wat aanlyn gekyk word, sal om en by 2GB data gebruik. Daar is wel baie aspekte soos ontvangs en jou verbinding, wat 'n rol speel.
Indien jy bekommerd is dat jy te min data gaan hê om die Webinaar te kyk, sal ons voorstel dat jy 'n daily data bundle by jou internetverskaffer koop. Dit is geldig vir 24 uur en is die beste waarde vir geld vir wanneer jy meer data nodig het om byvoorbeeld 'n webinaar te kyk.
5.	Ek het reeds op die dag van die Webinaar iets anders aan die gang. Kan ek dit na die tyd kyk?
Nadat die Webinaar-uitsending plaasgevind het, sal jy 'n epos met 'n nuwe skakel (die replay-skakel) ontvang.
Daardie skakel kan vir 72 uur nog gebruik word.
6.	Kyk ek op my selfoon, rekenaar of televisie?
Jy ontvang die skakel per epos, so jy kan die skakel dan oopmaak op jou selfoon of rekenaar. Dit hang af op watter toestel jy wel eposse kan oopmaak en op watter toestel jy internettoegang het.
Jy kan jou skootrekenaar met jou televisie koppel deur 'n HDMI kabel te gebruik.
7.	Kan ek op YouTube kyk?
Die program/sagteware wat ons gebruik, het sy eie platform waarop die Webinaar aanlyn plaasvind. Jy klik net op jou unieke skakel wat jy per epos ontvang en kyk dan op WebinarJam aanlyn.
8.	Wat doen ek as my skakel op die dag en tyd van die Webinaar nie werk nie?
Stuur bloot 'n epos na [email protected] met jou bestelnommer en ons sal uitvind wat die probleem is.
9.	Hoe vra ek vrae tydens die Webinaar?
Terwyl die Webinaar aan die gang is, kan jy aan die regterkant van die skerm vrae vra of boodskappe vir die aanbieder of ander kykers stuur. Jy kan kies tussen 'n publieke boodskap (wat alle kykers kan sien) of 'n private boodskap (wat net die aanbieder en moderators kan sien).
Daar sal ook na die tyd 'n geleentheid wees vir vrae.
10.	Wat kan ek doen as ek net 'n swart skerm tydens die Webinaar sien?
Daar sal 'n opsie in die Webinaar-kamer wees om die verbinding te verfris. Klik op hierdie skakel. Jy kan die bladsy in jou internetblaaier (browser) ook verfris. Internetspoed en -verbinding speel 'n groot rol (spoed verskil, en dit is moontlik dat daar onderbrekings aan jou kant kan wees). As daar 'n verbindingsprobleem aan ons kant is, sal ons die kykers in kennis stel.
11.	Wat as my internet moeilikheid gee tydens die Webinaar?
Jy kan die replay kyk sodra jy die replay-skakel per epos ontvang. Die skakel sal vir 72 uur beskikbaar wees.